Külön miniszteri kérésre ítéltek meg 3 millió forintot egy székelyudvarhelyi koncertre, ahol fellép a közismerten rasszista Romantikus Erőszak is.

Egyre népszerűbbek Amerikában a helyi bűnözést követő közösségi appok, amikkel az emberek gerjeszthetik a saját félelmeiket és szemmel tarthatják a szomszédot. Na meg a gyanús feketéket.

Közösség tagja elleni erőszak miatt emelt vádat két fiatallal szemben, akik két arab egyetemistát bántalmaztak azok származása miatt. A két sértett jemeni állampolgárok, akik Pécsett, illetve Szegeden járnak egyetemre, írja a 24.hu a Pécsi Járási Ügyészségre hivatkozva.

Az eset még tavaly nyáron történt, amikor a két egyetemista az egyik pécsi üzletközpont előtt sétált és arabul beszélgetett. Az üzletház előtti padon ült a két támadó a barátaikkal, és egyikük az egyetemistáknak azt kiabálta, hogy „migránsok húzzatok haza, takarodjatok, Magyarországon magyarul beszéljetek!”

A két diák odament hozzájuk, erre a két gyanúsított szidalmazni kezdte őket, majd utánuk eredtek, egyiküket a mellkasánál fogva megragadták, rángatni kezdték és a járdára lökték. Ő felállt, és elszaladt.

Ezután a két támadó a másik egyetemistára támadt, acélbetétes bakancsaikkal többször megrúgták. A bántalmazás alatt a két elkövető folyamatosan sértegette a diákokat a származásuk miatt.

A két elkövető a külföldi származásuk miatt bántalmazta a diákokat, így a cselekményük a súlyos testi sértés kísérlete mellett a közösség tagja elleni erőszak megállapítására alkalmas, írja az ügyészségre hivatkozva a lap.